(4) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่ง ซึ่งประกอบด้วยสารที่ระเหยได้ชนิดต่างๆ ความชื้น
และแร่ธาตุที่สำคัญคือ คาร์บอน (CARBON) ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท
BITUMINOUSซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่านหิน ขอบเขตพื้นที่การกระจายตัวของแหล่งถ่านหิน
คุณภาพทางเคมี และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้

(1) การสำรวจ :
เริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาของพื้นที่เพื่อกำหนดพื้นที่เป้าหมายเบื้องต้น
ขั้นตอนต่อมาจึงทำการเจาะสำรวจ (SCOUT DRILLING)
ซึ่งเป็นการเจาะสำรวจเพื่อศึกษาการสะสมตัวของชนิดดินและหินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
เมื่อพบบริเวณที่มีถ่านหินสะสมตัวอยู่ก็จะทำการเจาะสำรวจเพื่อประเมินคุณภาพและปริมาณสำรองใน
เชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
(DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(3) แต่งแร่ :
ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

นโยบายการกำหนดราคาถ่านหิน

ราคาขายถ่านหินจะกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
ราคาขายสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละราย
ซึ่งอาจจะเป็นราคา FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย

วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
และมีฐานะการเงินมั่นคงเท่านั้น ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ
จะให้ลูกค้าเปิด LETTER OF CREDIT (L/C) ซึ่งตั้งแต่เปิดกิจการในปี 2528 จนถึงปัจจุบัน
บริษัทฯ ประสบปัญหาหนี้สูญจากการจำหน่ายถ่านหินแต่น้อยมาก

กลยุทธ์ในการแข่งขัน

บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พยายามพัฒนาวิธีการผลิตถ่านหินเพื่อให้ได้ถ่านหินที่มีคุณภาพดี
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน

ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย (OLIGOPOLY MARKET)
โดยลูกค้าที่เป็นกลุ่มโรงงานอุตสาหกรรมขนาดใหญ่ จะมีคู่แข่งขันที่สำคัญคือบริษัท บ้านปู จำกัด
(มหาชน) ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท
ยูนิคไมนิ่ง เซอร์วิสเซส จำกัด (มหาชน) และผู้ประกอบการรายย่อยอีก 3-4 ราย โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายปี
จึงมีจุดแข็งและศักยภาพในการแข่งขันอย่างเพียงพอ

แนวโน้มอุตสาหกรรม

ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
คาดว่าแนวโน้มการใช้ถ่านหินในปีต่อๆ ไปจะยังคงทรงตัวในระดับสูง
เนื่องจากราคาน้ำมันเชื้อเพลิงอื่นยังมีราคาแพงกว่าถ่านหินมาก

  ราคาถ่านหินปรับตัวลดลงในช่วงปลายปี2551 ต่อเนื่องจนถึงกลางปี 2552
  และเริ่มเคลื่อนไหวปรับตัวสูงขึ้นในช่วงปลายปี 2552 คาดว่า

ราคาถ่านหินในปี 2553 จะค่อยๆ
ปรับตัวสูงขึ้นเป็นไปในทิศทางเดียวกับราคาน้ำมันเชื้อเพลิงที่ปรับตัวสูงขึ้นเนื่องจากความต้องการใช้ถ่านหินและน้ำมันเชื้อเพลิงจะปรับตัวสูงขึ้นตามภาวะเศรษฐกิจของโลกที่ฟื้นตัวดีขึ้นอย่างต่อเนื่อง

การจัดหาผลิตภัณฑ์

+--------------------------------------------------+-----+-----+-----+
| การผลิตถ่านหินในช่วง 3 ปี ที่ผ่านมา                      | (ห  |     |     |
|                                                  | น่วย |     |     |
|                                                  | :   |     |     |
|                                                  | พัน  |     |     |
|                                                  | ตัน) |     |     |
+--------------------------------------------------+-----+-----+-----+
|                                                  | 2   | 2   | 2   |
|                                                  | 550 | 551 | 552 |
+--------------------------------------------------+-----+-----+-----+
| กำลังการผลิตถ่านหิน                                  |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 2,  | 2,  | 2,  |
| INDONESIA                                        | 000 | 000 | 000 |
+--------------------------------------------------+-----+-----+-----+
| - แหล่งที่ 2 : ดำเนินการโดย PT. CITRA HARITA MINERAL | 1,  | 1,  | -   |
|                                                  | 000 | 000 |     |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | -   | -   | 1,  |
|                                                  |     |     | 000 |
+--------------------------------------------------+-----+-----+-----+
| ปริมาณการผลิตถ่านหินในแต่ละปี                          |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 1,  | 1,  | 1,  |
| INDONESIA                                        | 471 | 368 | 391 |
+--------------------------------------------------+-----+-----+-----+
| - แหล่งที่ 2 : ดำเนินการโดย PT. CITRA HARITA MINERAL | 895 | 434 | -   |
+--------------------------------------------------+-----+-----+-----+
|                                                  |     |     |     |
| (หยุดการทำเหมืองเนื่องจากศาลฎีกาสั่งเพิกถอนสัมปทานตั้งแต่วันที่ |     |     |     |
|   17 กรกฎาคม 2551)                               |     |     |     |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | -   | -   | 550 |
+--------------------------------------------------+-----+-----+-----+
| (ผลิตถ่านหินออกจำหน่ายในไตรมาสที่ 3/2552)              |     |     |     |
+--------------------------------------------------+-----+-----+-----+
| ปริมาณถ่านหินสำรองคงเหลือ ณ วันสิ้นปี                    |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 16, | 14, | 13, |
| INDONESIA                                        | 228 | 860 | 469 |
+--------------------------------------------------+-----+-----+-----+
| - แหล่งที่ 2 : ดำเนินการโดย PT. CITRA HARITA MINERAL | 2,  | -   | -   |
|                                                  | 776 |     |     |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | -   | 25, | 24, |
|                                                  |     | 000 | 450 |
+--------------------------------------------------+-----+-----+-----+

การประกอบธุรกิจเอทานอลเป็นเชื้อเพลิง

ลักษณะของเอทานอล

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,
อ้อย, กากน้ำตาล, ข้าวโพด เป็นต้น
โดยผ่านกระบวนการย่อยสลายและหมักเพื่อเปลี่ยนแป้งเป็นน้ำตาลและกลั่นเป็นแอลกอฮอล์จนได้ความบริสุทธิ์ถึง
99.5%

เอทานอลมีสูตรโมเลกุล C₂H₅OH มีจุดเดือดประมาณ 78
องศาเซลเซียสคุณสมบัติโดยทั่วไปเป็นของเหลวใสไม่มีสี ติดไฟง่าย เป็นเชื้อเพลิงที่มีค่าอ๊อกเทนสูง
เนื่องจากมีออกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดมลพิษทางอากาศ โดยลดไฮโดรคาร์บอน และคาร์บอนมอนนอกไซด์ (CO) ลงได้
20-25% และช่วยลดคาร์บอนไดออกไซด์ (CO₂)
ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ (GREEN HOUSE EFFECT)
รวมทั้งลดควันดำ ลดสารอะโรเมติกส์ และลดสารเบนซินซึ่งจะส่งผลดีต่อสิ่งแวดล้อม

เอทานอลเป็นสารเคมีที่สามารถใช้ทดแทนสาร MTBE (METHYL TERTIARY-BUTYL-ETHER)
อันเป็นสารปรุงแต่งเพื่อเพิ่มค่าอ๊อกเทน (OCTANE) ในน้ำมันเบนซิน ซึ่งสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศ
อีกทั้งก่อให้เกิดสารตกค้างและปนเปื้อนกับน้ำใต้ดิน ซึ่งหลายประเทศประกาศห้ามใช้แล้ว
เนื่องจากก่อให้เกิดมลพิษทางอากาศและที่สำคัญประเทศไทยต้องจ่ายเงินเพื่อนำเข้าสาร MTBE
ปีละหลายพันล้านบาท

การผลิตเอทานอลเป็นเชื้อเพลิง

กรรมวิธีการผลิตเอทานอลขึ้นอยู่กับวัตถุดิบและสารประกอบเอทานอลที่ต้องการแตกต่างกันออกไป
ซึ่งสามารถจำแนกตามประเภทวัตถุดิบได้ 3 ประเภท ดังนี้

(1) วัตถุดิบประเภทแป้ง อันได้แก่ ผลผลิตทางการเกษตรพวกธัญพืช เช่น ข้าวเจ้า ข้าวสาลี
    ข้าวโพด ข้าวฟ่าง และพืชหัว เช่น มันสำปะหลัง มันฝรั่ง เป็นต้น

(2) วัตถุดิบประเภทน้ำตาล อันได้แก่ อ้อย กากน้ำตาล บีทรูท เป็นต้น

(3) วัตถุดิบประเภทเส้นใย ซึ่งส่วนใหญ่เป็นผลพลอยได้จากผลผลิตทางการเกษตร เช่น ฟางข้าว
    ชานอ้อย ซังข้าวโพด รวมทั้งของเสียจากโรงงานอุตสาหกรรม เช่น
    ของเสียจากโรงงานกระดาษ เป็นต้น

บริษัท ไทย อะโกร เอ็นเนอร์ยี่ จำกัด (มหาชน)
ซึ่งเป็นบริษัทย่อยที่ผลิตเอทานอลจากกากน้ำตาลเพื่อใช้เป็นเชื้อเพลิงนั้น มีขั้นตอนการผลิตที่สำคัญแบ่ง
ออกเป็น 4 ขั้นตอน ดังนี้

(1) การเตรียมวัตถุดิบ : จะเตรียมกากน้ำตาลก่อนนำไปหมัก
    โดยการเจือจางกากน้ำตาลด้วยน้ำให้ได้ความเข้มข้นที่พอเหมาะโดยเติมกรด เช่น สารส้ม
    เพื่อให้สิ่งเจือปนพวก ORGANIC SALT ตกตะกอนออกจากกากน้ำตาล

(2) การหมัก : วัตถุดิบที่ได้จากการเตรียมในขั้นที่ 1
    จะถูกป้อนไปยังถังหมักโดยใช้ยีสต์เป็นตัวเปลี่ยนน้ำตาลให้เป็นแอลกอฮอล์

(3) การกลั่น : น้ำหมักในขั้นที่ 2
    จะถูกป้อนไปยังหอกลั่นเพื่อแยกกากและน้ำออกบางส่วนเพื่อทำให้แอลกอฮอล์บริสุทธิ์ขึ้นเป็นประมาณ
    96% ซึ่งถือเป็นค่าความเข้มข้นสูงสุดที่สามารถทำได้ในระบบการกลั่นแบบปกติโดยน้ำที่เหลืออีก
    4% จะถูกกำจัดออกในขั้นตอนสุดท้าย

(4) การดูดน้ำออก :
    เป็นการแยกเอาน้ำที่เหลือจากการกลั่นออกเพื่อทำให้แอลกอฮอล์ไร้น้ำเป็นแอลกอฮอล์บริสุทธิ์
    99.5% โดยไอระเหยของแอลกอฮอล์จะผ่าน DEHYDRATION UNIT จำนวน 2
    ถังซึ่งจะมีซีโอไลท์ (ZEOLITES) บรรจุไว้ภายในทำหน้าที่ดูดซับน้ำออกจากแอลกอฮอล์
    โดยแอลกอฮอล์ที่แห้งแล้วจะถูกควบกลั่นและทำให้เย็นลงก่อนจะเก็บบรรจุไว้จำหน่ายต่อไป

การบำบัดของเสียจากกระบวนการผลิตเอทานอลเป็นเชื้อเพลิง

น้ำเสียจากกระบวนการผลิตเอทานอลเป็นเชื้อเพลิงจะถูกนำไปบำบัดเป็น 2 ขั้นตอน ดังนี้

(1) ระบบบำบัดหลักหรือระบบบำบัดแบบไม่ใช้อากาศ (ANAEROBIC DIGESTOR)
    โดยระบบนี้จะทำการบำบัดน้ำเสียและผลิตไบโอแก๊ส (BIOGAS)
    หรือแก๊สชีวภาพเพื่อนำไปใช้เป็นเชื้อเพลิงทดแทนน้ำมันเตาสำหรับ BOILER
    ซึ่งทำให้สามารถประหยัดต้นทุนเชื้อเพลิงได้เป็นอย่างมากและเป็นผลดีกับสิ่งแวดล้อมด้วย

(2) น้ำเสียที่ผ่านการบำบัดในขั้นที่ 1 จะถูกระบายสู่ระบบบำบัดน้ำเสียในขั้นตอนที่ 2
    ซึ่งเป็นระบบบำบัดน้ำเสียแบบ SEQUENTIAL BATCH REACTOR (SBR)
    หรือเป็นระบบบำบัดน้ำเสียทางชีววิทยาที่สามารถลดปริมาณความสกปรกของน้ำเสียได้มาก
    น้ำเสียหลังจากการบำบัดแล้วจะถูกนำไปเก็บไว้ในบ่อกักเก็บน้ำขนาดใหญ่
    เพื่อนำไปใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

นโยบายการกำหนดราคาเอทานอล

ราคาซื้อขายเอทานอลขึ้นอยู่กับการตกลงระหว่างผู้ซื้อและผู้ขาย
โดยภาครัฐจะเป็นผู้กำหนดราคาอ้างอิงเพื่อใช้เป็นเกณฑ์มาตรฐานในการเจรจาต่อรองระหว่างทั้งสองฝ่าย
แต่ก็มิได้มีการควบคุมราคาแต่อย่างใด ทั้งนี้ตั้งแต่เดือนพฤษภาคม 2552
ที่ผ่านมาคณะกรรมการนโยบายพลังงาน (กบง.)
ได้มีมติปรับเปลี่ยนสูตรราคาเอทานอลอ้างอิงใหม่ซึ่งเดิมสูตรโครงสร้างราคาเอทานอลจะอ้างอิงกับราคานำเข้า
ANHYDROUS ALCOHOL จากตลาด BRAZILIAN MERCANTILE & FUTURES EXCHANGE (BM&F)
แห่งประเทศบราซิล
โดยได้ปรับเปลี่ยนเป็นราคาที่อ้างอิงกับต้นทุนการผลิตเอทานอลในประเทศที่คำนวณจากราคามันสำปะหลัง
และราคากากน้ำตาลแทนสูตรเดิมที่ใช้อยู่

ราคาขายเอทานอลในประเทศมักจะเป็นราคาหน้าโรงงานผลิตเอทานอลโดยลูกค้ารับผิดชอบการขนส่งเอทานอลที่ซื้อเอง
โดยราคาขายเอทานอลในรอบปี 2552 ที่ผ่านมามีการเปลี่ยนแปลงไปตามราคาวัตถุดิบ
โดยเฉพาะวัตถุดิบกากน้ำตาลที่ใช้เป็นวัตถุดิบส่วนใหญ่ในการผลิตเอทานอล
ส่งผลให้ราคาเอทานอลอ้างอิงมีแนวโน้มปรับตัวสูงขึ้นอย่างต่อเนื่อง โดยเฉพาะในช่วงปลายปี 2552
ที่เกิดปัญหาขาดแคลนวัตถุดิบกากน้ำตาลทำให้ราคาเอทานอลอ้างอิงในเดือนพฤศจิกายน-ธันวาคม
2552
อยู่ในเกณฑ์ที่ค่อนข้างสูงและคาดว่าราคาวัตถุดิบทั้งมันสำปะหลังและกากน้ำตาลจะยังคงทรงตัวอยู่ในระดับที่สูงต่อไปในปี
2553 ซึ่งจะส่งผลให้ราคาเอทานอลอ้างอิงยังคงทรงตัวอยู่ในระดับที่สูงต่อไปอย่างต่อเนื่อง

[]

การจัดจำหน่ายเอทานอล

เอทานอลเพื่อใช้เป็นเชื้อเพลิงจะจำหน่ายให้บริษัทผู้ค้าน้ำมันโดยตรง
เพื่อนำไปผสมกับน้ำมันเบนซินในอัตราส่วนผสม 10%, 20% หรือ 85% เป็นน้ำมันแก๊สโซฮอล์
โดยลูกค้าเป็นผู้รับผิดชอบการขนส่งเอทานอลที่ซื้อเอง ซึ่งส่วนใหญ่จะขายเป็นเงินเชื่อ
โดยที่ลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูง
จึงมีความมั่นใจว่าจะไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน

เน้นการให้บริการและการควบคุมคุณภาพผลิตภัณฑ์เป็นกลยุทธ์สำคัญที่ทำให้ได้ความไว้วางใจจากลูกค้าและทำให้สามารถครองตลาดส่วนใหญ่ได้

ภาวะการแข่งขัน

ปริมาณความต้องการใช้น้ำมันแก๊สโซฮอล์ได้ปรับเพิ่มขึ้นจาก 9.22 ล้านลิตรต่อวันในปี 2551
เป็นประมาณ 12.23 ล้านลิตรต่อวันในปี 2552 หรือเพิ่มขึ้นประมาณร้อยละ 33
เนื่องจากภาครัฐยังคงใช้มาตรการรักษาส่วนต่างของราคาน้ำมันแก๊สโซฮอล์กับราคาน้ำมันชนิดอื่นเพื่อจูงใจผู้บริโภค
และการบังคับให้มีการเพิ่มสัดส่วนการผสมเอทานอลในน้ำมันเบนซินเพื่อช่วยเพิ่มอุปสงค์ความต้องการใช้เอทานอลให้มากขึ้น
อย่างไรก็ตามอุปทานเอทานอลเกิดภาวะตึงตัวในช่วงไตรมาสที่ 3/2552
เนื่องจากวัตถุดิบกากน้ำตาลที่ใช้ผลิตเอทานอลมีการปรับราคาเพิ่มสูงขึ้นและมีปริมาณอยู่จำกัด
กอปรกับโรงงานผลิตเอทานอลที่ใช้มันสำปะหลังเป็นวัตถุดิบยังอยู่ในช่วงเริ่มต้น
จึงยังไม่สามารถเดินเครื่องจักรได้เต็มกำลังการผลิต
ส่งผลให้ราคาเอทานอลในประเทศปรับตัวเพิ่มสูงขึ้นในช่วงดังกล่าว
แต่ราคาเอทานอลที่ปรับตัวสูงขึ้นดังกล่าว ไม่ทำให้ปริมาณการใช้น้ำมันแก๊สโซฮอล์ลดลงแต่อย่างใด

  ---------- ---------------------------- ------------ -------------- ------------ ---------------------- --------------
  เดือน       ปริมาณการจำหน่ายน้ำมันแก๊สโซฮอล์                                            ปริมาณการส่งออกเอทานอล   

             ปี 2551                                    ปี 2552                      ปี 2551                 ปี 2552

             ล้านลิตรต่อเดือน                 ล้านลิตรต่อวัน   ล้านลิตรต่อเดือน   ล้านลิตรต่อวัน   ล้านลิตรต่อเดือน           ล้านลิตรต่อเดือน

  มกราคม     220.84                       7.12         391.19         12.62        5.58                   5.24

  กุมภาพันธ์    215.66                       7.70         347.29         12.40        18.18                  1.83

  มีนาคม      238.67                       7.70         388.79         12.54        0.84                   -

  เมษายน     249.48                       8.32         373.77         12.46        8.22                   -

  พฤษภาคม    252.68                       8.15         386.98         12.48        5.21                   0.31

  มิถุนายน     255.09                       8.50         360.54         12.02        8.12                   0.09

  กรกฎาคม    268.65                       8.67         373.57         12.05        2.45                   0.19

  สิงหาคม     306.68                       9.89         371.39         11.98        3.30                   -

  กันยายน     309.33                       10.31        358.58         11.95        5.87                   -

  ตุลาคม      331.36                       1069         373.89         12.06        3.00                   -

  พฤศจิกายน   340.23                       11.34        352.58         11.75        5.00                   2.62

  ธันวาคม     378.67                       12.22        384.33         12.40        -                      -

  รวมทั้งสิ้น    3,367.33                     9.22         4,462.89       12.23        65.80                  10.28
  ---------- ---------------------------- ------------ -------------- ------------ ---------------------- --------------

สำหรับอุปทานเอทานอลในปี 2552
มีผู้ประกอบการผลิตเอทานอลซึ่งส่วนใหญ่ใช้มันสำปะหลังเป็นวัตถุดิบได้เปิดดำเนินการเพิ่มขึ้นอีก 4
ราย ทำให้กำลังการผลิตรวมทั้งอุตสาหกรรมเพิ่มขึ้นเป็น 2,575,000 ลิตรต่อวัน
แต่เนื่องจากภาวะขาดแคลนวัตถุดิบกากน้ำตาลในช่วงครึ่งหลังของปี 2552
ทำให้ปริมาณการผลิตเอทานอลในปี 2552 มีประมาณ 1,000,000 ลิตรต่อวัน
ซึ่งใกล้เคียงกับความต้องการใช้เอทานอลที่ 1,200,000 ลิตรต่อวัน ดังนั้นในปี 2552
ที่ผ่านมาจึงมีการส่งออกเอทานอลไปยังต่างประเทศน้อยมากเพียง 10.28 ล้านลิตรเท่านั้น
ลดลงจากปี 2551 ถึงร้อยละ 84.38
เนื่องจากกระทรวงพลังงานได้ขอความร่วมมือไปยังสมาคมการค้าผู้ผลิตเอทานอลไทยขอให้ชะลอการส่งออกเอทานอลไป
ยังต่างประเทศเพื่อป้องกันปัญหาขาดแคลนเอทานอลในประเทศกอปรกับราคาและความต้องการเอทานอลในตลาดโลกลดลง

แนวโน้มของอุตสาหกรรม

ความต้องการใช้น้ำมันเชื้อเพลิงของโลกมีแนวโน้มปรับตัวเพิ่มสูงขึ้น
ตามการฟื้นตัวของเศรษฐกิจโลกทำให้ปริมาณน้ำมันเชื้อเพลิงคงคลังทั่วโลกเริ่มปรับลดลงและราคาน้ำมันเชื้อเพลิงเริ่มเคลื่อนไหวปรับตัวสูงขึ้น
คาดว่าอุปสงค์น้ำมันแก๊สโซฮอล์จะปรับตัวเพิ่มสูงขึ้นตามกลไกราคาน้ำมันเชื้อเพลิงดังกล่าว

สำหรับสถานการณ์เอทานอลในประเทศ คาดว่าจะกลับเข้าสู่ภาวะสมดุล มากขึ้นในปี 2553
โดยปริมาณกากน้ำตาล ที่ใช้เป็นวัตถุดิบในการผลิต
เอทานอลจะเพิ่มขึ้นตามผลผลิตอ้อยที่มีการเพาะปลูกมากขึ้นกอปรกับมีโรงงานผลิตเอทานอลที่ใช้มันสำปะหลังเป็นวัตถุดิบเพิ่มเข้ามาในตลาดซึ่งจะมีส่วนช่วยลดปัญหาอุปทานเอทานอลที่ตึงตัวเนื่องจากปริมาณวัตถุดิบที่
จะใช้ผลิตเอทานอลไม่เพียงพอ คาดว่าความผันผวนของราคาเอทานอลในปี 2553 น่าจะน้อย
ลงหลังจากโรงงานผลิตเอทานอลที่
ใช้มันสำปะหลังเป็นวัตถุดิบเปิดดำเนินการอย่างเต็มที่และมีการผลิตเอทานอลป้อนเข้าสู่ตลาดมากขึ้น
คาดว่าจะมีโรงงานผลิตเอทานอล เปิดดำเนินการ ในปี 2553 เพิ่มขึ้น อีก 6 รายรวมทั้งสิ้นเป็น
23 ราย ทำให้กำลังการผลิตเอทานอลรวมทั้งอุตสาหกรรมเพิ่มขึ้นเป็น 4,545,000
ลิตรต่อวันในขณะที่ปริมาณความต้องการใช้เอทานอลในปี 2553
ตามแผนพลังงานแก๊สโซฮอล์ของกระทรวงพลังงานจะมีประมาณ 2,000,000 ล้านลิตรต่อวัน
คาดว่าปริมาณการผลิตเอทานอลที่เกิดขึ้นจริงของทั้งอุตสาหกรรมอาจจะไม่สูงกว่าความต้องการใช้ในประเทศมากนัก
เนื่องจากปริมาณวัตถุดิบมีอยู่จำกัด
อย่างไรก็ตามคาดว่าการแข่งขันในธุรกิจเอทานอลในประเทศยังคงมีความ

รุนแรงตามภาวะอุปทานเอทานอลที่ล้นตลาดและการช่วงชิงส่วนแบ่งการตลาดที่มีกำจัด
และทำให้มีการส่งออกเอทานอลไปจำหน่ายยังต่างประเทศมากขึ้น
คาดว่าความต้องการเอทานอลในตลาดต่างประเทศน่าจะขยายตัวเพิ่มขึ้นจากปีที่ผ่านมาตามภาวะการฟื้นตัวของเศรษฐกิจโลก

สิทธิประโยชน์จากการส่งเสริมการลงทุน

บริษัท ไทย อะโกร เอ็นเนอร์ยี่ จำกัด (มหาชน)
ซึ่งเป็นบริษัทย่อยได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520
โดยได้รับอนุมัติจากคณะกรรมการส่งเสริมการลงทุนตามบัตรส่งเสริมเลขที่ 1760/(2)/2546
ลงวันที่ 26 ธันวาคม 2546 และเลขที่ 2078(9)2551 ลงวันที่ 19 พฤศจิกายน 2551
เพื่อส่งเสริมการลงทุนในกิจการผลิตแอลกอฮอล์บริสุทธิ์ ภายใต้เงื่อนไขต่างๆ
ที่กำหนดไว้จะได้รับสิทธิประโยชน์ ดังต่อไปนี้

1.  อนุญาตให้นำคนต่างด้าวซึ่งเป็นช่างฝีมือหรือชำนาญการ คู่สมรส
    และบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักร
    ได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

3.  ยกเว้นภาษีเงินได้บุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
    นับแต่วันที่เริ่มมีรายได้จากการประกอบกิจการนั้น (เริ่มตั้งแต่ปี 2548 และจะหมดอายุ 30
    มกราคม 2556)

4.  ในกรณีที่บริษัทฯ มีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯ
    มีสิทธินำผลขาดทุนดังกล่าวมาหักกลบลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
    ทั้งนี้ภายในเวลาห้าปีนับแต่วันที่พ้นกำหนดดังกล่าว

5.  ยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

6.  ยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับจากวันที่นำเข้าครั้งแรก

7.  ยกเว้นอากรขาเข้าสำหรับของผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปีนับแต่วันนำเข้าครั้งแรก

ความรับผิดชอบต่อสังคมและสิ่งแวดล้อม

แม้เป้าหมายหลักของธุรกิจคือการรักษามาตรฐานของผลิตภัณฑ์ในทุกขั้นตอนของกระบวนการผลิตก็ตาม
แต่บริษัท ลานนารีซอร์สเซส จำกัด (มหาชน)
และบริษัทในเครือก็มิได้ละเลยจิตสำนึกและความรับผิดชอบที่มีต่อสังคมชุมชนและสิ่งแวดล้อม
โดยมีนโยบายในการดำเนินการดังต่อไปนี้

1.  การทำเหมืองถ่านหิน บริษัทฯ
    จะต้องปฏิบัติตามแผนผังโครงการทำเหมืองและรายงานผลกระทบสิ่งแวดล้อม
    (ENVIRONMENTAL IMPACT ANALYSIS STUDY)
    ที่ได้รับการอนุมัติจากหน่วยราชการที่เกี่ยวข้องซึ่งจะมีการควบคุมดูแลจากหน่วยราชการดังกล่าวตลอดเวลา
    และจัดให้มีการฟื้นฟูสภาพพื้นที่ภายหลังการทำเหมืองเพื่อปรับปรุงสภาพแวดล้อมและระบบนิเวศวิทยาพื้นที่ภายหลังการทำเหมืองให้อยู่ในสภาพที่ดี
    บริษัทฯ
    ได้มีการฟื้นฟูสภาพพื้นที่ที่ผ่านการทำเหมืองถ่านหินโดยการปลูกต้นไม้ที่มีคุณค่าเชิงอนุรักษ์และมีการปรับปรุงพื้นที่เพื่อใช้ในกิจกรรมต่างๆ
    เช่น พื้นที่เพื่อการเกษตร อ่างเก็บน้ำ การอยู่อาศัย เป็นต้น

2.  การผลิตเอทานอลเพื่อใช้เป็นเชื้อเพลิงของบริษัทย่อยที่จังหวัดสุพรรณบุรีได้วางแผนแก้ไขปัญหาน้ำเสียจากขบวนการผลิตเอทานอลที่อาจจะส่งผลกระทบต่อสิ่งแวดล้อมโดยได้นำน้ำเสียจากขบวนการผลิตเอทานอลที่ยังมีธาตุอาหารที่เป็นประโยชน์ต่อพืชผลต้นไม้ต่างๆ
    ไปใช้ทำปุ๋ยหมักชีวภาพ รวมทั้งศึกษาความเป็นไปได้ในการลงทุนบำบัดน้ำเสียภายใต้แนวคิด
    ZERO DISCHARGE
    โดยจะไม่มีการระบายน้ำเสียจากขบวนการผลิตเอทานอลออกสู่สิ่งแวดล้อมภายนอกเลยเพื่อแก้ปัญหาน้ำเสียอย่างเบ็ดเสร็จเป็นระบบและมีความยั่งยืนในอนาคต

สำหรับการสนับสนุนและส่งเสริมคุณภาพชีวิตของชุมชนและสังคมนั้น
บริษัทและบริษัทในเครือก็ได้ใช้จ่ายเงินเพื่อสนับสนุนกิจกรรมต่างๆ ในปี 2552 ดังนี้

ด้านศาสนาและประเพณี

-   [][]สนับสนุนงบประมาณจัดงานรดน้ำดำหัวผู้สูงอายุเพื่อ
    สืบสานวัฒนธรรมไทยเนื่องในโอกาสประเพณีวันสงกรานต์ของหมู่ที่ 1 ตำบลคลองสะแก
    อำเภอนครหลวง จังหวัดพระนครศรีอยุธยา

-   สนับสนุนงบประมาณงานพิธีกวนข้าวทิพย์เพื่อใช้ในงานบุญวันวิสาขบูชาวัดทองทรงธรรม
    ตำบลคลองสะแก อำเภอนครหลวง จังหวัดพระนครศรีอยุธยา

-   ถวายเทียนจำนำพรรษาวัดทองทรงธรรม, วัดบันไดและ วัดบ้านดาบ อำเภอนครหลวง
    จังหวัดพระนครศรีอยุธยา

-   ร่วมทอดกฐินสามัคคีวัดใหม่ฉายหิรัญ,วัดสระบัวก่ำ, วัดดงอู่ทองและวัดราษฎร์ศรัทธาธรรม
    ตำบลหนองมะค่าโมง อำเภอด่านช้าง จังหวัดสุพรรณบุรี

-   ร่วมทอดกฐินสามัคคีวัดวังน้ำโจนและวัดดงเชือกพันเจริญ ตำบลแจงงาม อำเภอหนองหญ้าไซ
    จังหวัดสุพรรณบุรี

-   สนับสนุนงบประมาณในการจัดงานถวายเทียนจำนำพรรษาของอำเภอด่านช้าง จังหวัดสุพรรณบุรี

ด้านการศึกษา

-   [][][]มอบทุนการศึกษาให้กับเด็กนักเรียนที่ขาดแคลนเงินทุนในการศึกษาจำนวน 40 ทุน
    ของโรงเรียนวัดทองทรงธรรม ตำบลคลองสะแก อำเภอนครหลวง จังหวัดพระนครศรีอยุธยา

-   บริจาคต้นไม้เพื่อใช้ในการปรับภูมิทัศน์และเป็นแนวป้องกันฝุ่นละอองให้โรงเรียนวัดทองทรงธรรม
    ตำบลคลองสะแก อำเภอนครหลวง จังหวัดพระนครศรีอยุธยา

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษาจำนวน 50 ทุน
    ของโรงเรียนสระบัวก่ำ หมู่ที่ 7 ตำบลหนองมะค่าโมง อำเภอด่านช้าง จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษาจำนวน 25
    ทุนของโรงเรียนวัดราษฎร์ศรัทธาธรรม หมู่ที่13 ตำบลหนองมะค่าโมง อำเภอด่านช้าง
    จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษาจำนวน 25
    ทุนของโรงเรียนบ้านแจงงาม หมู่ที่ 4 ตำบลแจงงาม อำเภอหนองหญ้าไซ จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษาจำนวน 25
    ทุนของโรงเรียนบ้านใหม่กิโล 8 หมู่ที่ 4 ตำบลหนองมะค่าโมง อำเภอด่านช้าง
    จังหวัดสุพรรณบุรี

[][]

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษาจำนวน 25 ทุน
    ของโรงเรียน บ้านสระเตย หมู่ที่ 1 ตำบลแจงงาม อำเภอหนองหญ้าไซ จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษาจำนวน 25 ทุน
    ของโรงเรียนบ้านดงเชือก หมู่ที่ 7 ตำบลแจงงาม อำเภอหนองหญ้าไซ จังหวัดสุพรรณบุรี

-   มอบทุนการศึกษาให้แก่นักศึกษาวิทยาลัย
    การอาชีพอู่ทองนักศึกษาวิทยาลัยการเกษตรและเทคโนโลยีสุพรรณบุรี
    นักศึกษามหาวิทยาลัยเทคโนโลยีราชมงคลสุวรรณภูมิ (ศูนย์สุพรรณบุรี)
    และนักศึกษาที่มีภูมิลำเนาในอำเภอ ด่านช้าง จังหวัดสุพรรณบุรี
    ในระดับปริญญาตรีและระดับประกาศนียบัตรชั้นสูงจำนวน 8 ทุน

ด้านพัฒนาชุมชน

-   [][][]สนับสนุนงบประมาณเพื่อจัดซื้ออุปกรณ์สำนักงานสำหรับอาคารอเนกประสงค์ของหมู่บ้านหมูที่
    1 ตำบลคลองสะแก อำเภอนครหลวง จังหวัดพระนครศรีอยุธยา

-   สนับสนุนเครื่องจักรในการพัฒนาและปรับภูมิทัศน์หมู่บ้านและชุมชนตามแนวปรัชญาเศรษฐกิจพอเพียงของหมูที่
    1 ตำบลคลองสะแก อำเภอนครหลวง จังหวัดพระนครศรีอยุธยา

-   สนับสนุนเครื่องจักรอุปกรณ์พร้อมบุคลากรเพื่อร่วมกิจกรรม “Big Cleaning day
    Ayutthaya 2009” บริเวณถนนสายอยุธยา-สระบุรี
    ช่วงระหว่างองค์การบริหารส่วนตำบลบ่อโพงถึงที่ว่าการอำเภอนครหลวง
    จังหวัดพระนครศรีอยุธยา

-   สนับสนุนงบประมาณและเข้าร่วมโครงการ “โรงงานสีขาว” เพื่อป้องกัน
    ปราบปรามและลดการระบาดของยาเสพติดในพื้นที่อำเภอนครหลวง จังหวัดพระนครศรีอยุธยา

-   สนับสนุนเครื่องจักรอุปกรณ์พร้อมบุคลากรเข้าร่วมกิจกรรม “Big Cleaning Day”
    เพื่อร่วมกันทำความสะอาดถนนบริเวณหน้าโรงงานและพื้นที่ใกล้เคียง
    ซึ่งเป็นโครงการขององค์การบริหารส่วนตำบลคลองสะแก อำเภอนครหลวง
    จังหวัดพระนครศรีอยุธยา

-   สนับสนุนงบประมาณและร่วมมือกับชาวบ้านทำการซ่อมแซมถนนดงอู่ทอง-สระบัวก่ำ
    ตำบลหนองมะค่าโมง อำเภอด่านช้าง จังหวัดสุพรรณบุรี

-   [][]สนับสนุนงบประมาณและร่วมมือกับชาวบ้านทำการก่อสร้างศาลาพักร้อนบ้านวังน้ำโจน
    ตำบลแจงงาม อำเภอหนองหญ้าไซ จังหวัดสุพรรณบุรี

ด้านการกีฬา

-   สนับสนุนงบประมาณและเข้าร่วมกิจกรรมการแข่งขันกีฬาเนื่องในงานสงกรานต์ขององค์การบริหารส่วนตำบลคลองสะแก
    อำเภอนครหลวง จังหวัดพระนครศรีอยุธยา

-   สนับสนุนงบประมาณและเข้าร่วมกิจกรรมการแข่งขันกีฬาเนื่องในงานชี้แจงนโยบายของผู้ว่าราชการจังหวัดที่อำเภอนครหลวง
    จังหวัดพระนครศรีอยุธยา

-   สนับสนุนงบประมาณในการจัดส่งทีมตะกร้อหญิงอายุไม่เกิน 12 ปี
    เข้าแข่งขันในระดับจังหวัดให้โรงเรียนวัดทองทรงธรรม ตำบลคลองสะแก อำเภอนครหลวง
    จังหวัดพระนครศรีอยุธยา